
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2014. gada 23. decembra noteikumos Nr. 796 "Noteikumi par rūpnieciskās zvejas limitiem un to izmantošanas kārtību iekšējos ūdeņos"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2014. gada 23. decembra noteikumos Nr. 796 "Noteikumi par rūpnieciskās zvejas limitiem un to izmantošanas kārtību iekšējos ūdeņos" (turpmāk – MK noteikumi Nr. 796) ir jānosaka rīcība nēģu murdu pārvietošanai Salacas upes nēģu tačos Nr. 1, Nr. 2 un Nr. 3, iestājoties nelabvēlīgiem hidroloģiskajiem apstākļiem, lai samazinātu administratīvo slogu pārvaldībai situācijās, kas regulāri atkārtojas, kad ir nepieciešama vairāku iestāžu iesaiste.
1.2. Mērķis
Mērķa apraksts
Ministru kabineta noteikumu projekts "Grozījums Ministru kabineta 2014. gada 23. decembra noteikumos Nr. 796 "Noteikumi par rūpnieciskās zvejas limitiem un to izmantošanas kārtību iekšējos ūdeņos"" (turpmāk – noteikumu projekts) sagatavots, lai mazinātu administratīvo slogu, kas rodas situācijās, kad, iestājoties nelabvēlīgiem hidroloģiskajiem apstākļiem, Salacas upē no kreisā krasta tačos izvietotie nēģu murdi zvejas turpināšanai operatīvi jāpārvieto zvejai uz labo krastu, jo tam ir jāsaņem saskaņojums un jāpieņem lēmums, iesaistot vairākas iestādes.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši MK noteikumu Nr. 796 3.6. apakšpunktam nēģu zvejas rīku limiti upēs ir noteikti šo noteikumu 6. pielikumā, bet 7.4. apakšpunktā noteikts, ka zvejniekam tiek iedalīts konkrēts nēģu zvejas rīku limits atbilstoši 6. pielikumā minētajām zvejas vietām un tajā paredzētajiem zvejas rīku izvietošanas nosacījumiem.
MK noteikumu Nr. 796 6. pielikuma "Nēģu zvejas rīku limits" 4. punktā Salacas upes nēģu tacim Nr. 1 noteikts limits – 80 murdu, tacim Nr. 2 – 30 murdu un tacim Nr. 3 – 25 murdi, paredzot papildu nosacījumu zvejas rīku izvietojumam minētajos tačos, t. i., ka murdi izvietojami no kreisā krasta.
Spēkā esošie MK noteikumi Nr. 796 neparedz operatīvu rīcību situācijās, kad objektīvu apstākļu dēļ nav iespējams ievērot šo noteikumu 6. pielikumā minētos zvejas rīku izvietošanas nosacījumus. Šādās situācijās, pamatojoties uz Zvejniecības likuma 16. panta pirmo daļu, jautājums ikreiz tiek risināts atsevišķi, Zemkopības ministrijai (turpmāk – ZM) pēc zvejnieka iesnieguma saņemšanas pieprasot Pārtikas drošības, dzīvnieku veselības un vides zinātniskā institūta "BIOR" (turpmāk – BIOR) atzinumu, sagatavojot individuālu administratīvo aktu, nodrošinot tā saskaņošanu ar Viedās administrācijas un reģionālās attīstības ministriju (turpmāk – VARAM) un pieņemot ZM lēmumu.
Šādas situācijas Salacas upē nēģu zvejā rudens un ziemas sezonā, kad to ietekmē hidrometeoroloģiski apstākļi un zveja ar MK noteikumu Nr. 796 6. pielikumā noteiktajiem murdu izvietošanas nosacījumiem vairs nav iespējama, atkārtojas gandrīz katru gadu. Tā, piemēram, ar ZM 2026. gada 12. janvāra lēmumu Nr. 4.1-12e/1 "Par nēģu zvejas limita izmantošanas papildu nosacījumu Salacas upē nēģu tacī Nr. 2 un Nr. 3 līdz 2026. gada 31. janvārim" tika noteikts, ka nēģu murdi tacī Nr. 2 un Nr. 3 īslaicīgi izvietojami no upes labā krasta, jo Salacas upē paaugstināta ūdens līmeņa dēļ šo taču konstrukcijas kreisajā krastā bija sabojātas un zveja no tiem vairs nebija iespējama. Lēmuma sagatavošana ietvēra pilnu individuālo administratīvo procesu – zvejnieku iesniegumu (2025. gada 23. decembrī), BIOR atzinumu (2026. gada 8. janvārī), lēmuma projekta saskaņošanu ar VARAM un ZM lēmuma pieņemšanu (2026. gada 12. janvārī), tā ka lēmums stājās spēkā 2026. gada 15. janvārī, kad tika publicēts oficiālajā izdevumā "Latvijas Vēstnesis". Tādējādi īsajā nēģu zvejas sezonā, lai pieņemtu šādu administratīvu lēmumu, var tikt zaudēts līdz pat trim nedēļām, kas šai uzņēmējdarbībai ir ļoti svarīgas.
Šis jautājums tika izskatīts arī 2026. gada 12. februāra ZM un BIOR konsultācijās par nēģu zvejas organizēšanu Salacā, izvērtējot nēģu zvejā Salacā iesaistīto personu intervijās konstatētos problēmjautājumus. Konsultācijās tika secināts, ka situācijas, kad Salacas upes hidroloģisko apstākļu dēļ nepieciešams mainīt zvejas rīku izvietojumā, ir risināmas, papildinot MK noteikumus Nr. 796 ar atbilstošu regulējumu, jo pašlaik minētais jautājums katrreiz tiek risināts, izdodot atsevišķu administratīvu lēmumu, bet tas prasa laikietilpīgu administratīvo procedūru, un lēmuma rezultāts  gandrīz vienmēr ir vienāds. Vienlaikus konsultācijās apstiprinājās, ka nēģu murdu ievietošanas vispārējo kārtību Salacas upē pašlaik nav pamata mainīt, tāpēc šis grozījums neskar spēkā esošo zvejas rīku izvietojuma pamatprincipu, bet noteic tikai operatīvu risinājumu ārkārtas situācijās.
Ievērojot iepriekšminēto, lai katrreiz nebūtu atsevišķi jāīsteno laikietilpīga administratīva procedūra saskaņā ar Zvejniecības likuma 16. panta pirmo daļu, MK noteikumos Nr. 796 jānoteic, kā zvejnieks operatīvi rīkojas konkrētajā situācijā, jo saskaņā ar BIOR iepriekš sniegtajiem atzinumiem šādas pārmaiņas parasti ir paredzētas salīdzinoši īsam laikposmam (parasti šādas situācijas mēdz būt nepilnu mēnesi līdz nēģu zvejas sezonas beigām – 31. janvārim) un janvāra nozveja vairākumā gadu ir salīdzinoši neliela (vidēji mazāk nekā 10 % no kopējās gada nozvejas). Tas ļauj secināt, ka zvejas rīku novietojuma maiņai nebūs nozīmīga ietekme uz nēģu dabiskās atražošanās sekmēm un nēģu krājumiem, bet tā dos iespēju konkrētajam zvejniekam turpināt nēģu zveju vēl neilgajā atlikušajā zvejas sezonā. 
Turklāt jāņem vērā, ka gan zvejnieki, gan zvejas pārvaldības un kontrolējošās institūcijas savā darbā plaši izmanto valsts informācijas sistēmu "Latvijas Zivsaimniecības integrētajā kontroles un informācijas sistēma" (turpmāk – LZIKIS), kuras esošais tehniskais risinājums var tikt izmantots arī ar nēģu zveju Salacas upē saistīto jautājumu pārvaldībai, tā ievērojami mazinot arī administratīvo slogu.
Problēmas un risinājumi
Problēmas apraksts
Gandrīz katru gadu rudens un ziemas periodā nelabvēlīgu hidroloģisko apstākļu, piemēram, straujas ledus sablīvējumu veidošanās, augsta ūdens līmeņa vai ledus iešanas, dēļ tiek bojātas vai izpostītas Salacas upē izvietoto nēģu taču konstrukcijas. Šādās situācijās vairs nav iespējams izmantot MK noteikumu Nr. 796 6. pielikumā visiem trim tačiem noteikto zvejas rīku izvietošanas nosacījumu, proti, zvejot ar murdiem no Salacas upes kreisā krasta.
Tā kā nēģu zvejas sezona ilgst no 1. augusta līdz 31. janvārim, katrā šādā ārkārtas situācijā nepieciešamā atsevišķā administratīvā procedūra ievērojami samazina iespēju pilnvērtīgi izmantot piešķirto zvejas rīku limitu sezonas nobeigumā.
Šāda situācija, piemēram, radās arī 2025. gada decembrī, kad paaugstināta ūdens līmeņa dēļ tika bojātas Salacas upes nēģu taču Nr. 2 un Nr. 3 konstrukcijas. Lai nodrošinātu zvejas turpināšanu līdz sezonas beigām, ZM pieņēma 2026. gada 12. janvāra lēmumu Nr. 4.1-12e/1 "Par nēģu zvejas limita izmantošanas papildu nosacījumu Salacas upē nēģu tacī Nr. 2 un Nr. 3 līdz 2026. gada 31. janvārim", ar kuru līdz 2026. gada 31. janvārim (nēģu zvejas sezonas beigām) atļāva murdus izvietot zvejai no Salacas upes labā krasta. Viss administratīvais process var aizņemt aptuveni trīs nedēļas, ievērojami samazinot zvejnieku iespējas izmantot tiem piešķirtās nēģu zvejas tiesības Salacas upē.
Risinājuma apraksts
Noteikumu projekts paredz, ka MK noteikumu Nr.796 6. pielikums tiek papildināts ar piezīmi pie Salacas upes nēģu tačiem Nr. 1, Nr. 2 un Nr. 3, nosakot, ka nelabvēlīgu hidroloģisko apstākļu dēļ, kuri izraisa nēģu tača nenovēršamu bojājumu, zvejnieks ir tiesīgs pārvietot murdus zvejai no Salacas kreisā krasta uz upes labo krastu, ar nosacījumu, ka līdz konkrētās nēģu zvejas sezonas beigām (31. janvārim) no Salacas upes kreisā krasta vairs netiek zvejots un zvejas rīki neaizšķērso vairāk par divām trešdaļām no upes ūdens platuma. 
Vienlaikus piezīmē noteikts, ka zvejnieks vismaz 24 stundas pirms murdu pārvietošanas reģistrē tača bojājumu un  murda pārvietošanas faktu LZIKIS, norādot datumu, no kura murdi tiek izmantoti zvejai no Salacas upes labā krasta.
Vai ir izvērtēti alternatīvie risinājumi?
Jā
Apraksts
-
Vai ir izvērtēts prasību un izmaksu samērīgums pret ieguvumiem?
Jā
Apraksts
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
mazie uzņēmumi
Ietekmes apraksts
Noteikumu projekts tieši ietekmē zvejniekus, kas izmanto nēģu zvejas limitus Salacas upes nēģu tačos Nr. 1, Nr. 2 un Nr. 3, jo samazina administratīvo slogu, aizstājot atsevišķa administratīvā lēmuma pieņemšanas procedūru ar murdu pārvietošanas fakta reģistrēšanu LZIKIS un tā dodot iespēju, iestājoties nelabvēlīgiem hidroloģiskajiem apstākļiem, nepārtraukti izmantot piešķirto zvejas limitu.
Nozare
Lauksaimniecība, mežsaimniecība un zivsaimniecība
Nozaru ietekmes apraksts
Noteikumu projekts ietekmē zivsaimniecības nozari, nosakot efektīvāku kārtību nēģu zvejas limitu izmantošanai Salacas upes nēģu tačos Nr. 1, Nr. 2 un Nr. 3, iestājoties nelabvēlīgiem hidroloģiskajiem apstākļiem. Vienlaikus nozīmīgi tiek samazināts administratīvais slogs zvejniekiem un valsts iestādēm, neaizskarot piešķirto zvejas limitu apjomu vai zvejas resursu ilgtspējīgas izmantošanas nosacījumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
-
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Samazinās administratīvais slogs zvejniekiem, jo atsevišķa administratīvā lēmuma izdošanas vietā paredzēta operatīva murdu pārvietošanas fakta reģistrēšana LZIKIS.
2.2.4. uz mazajiem un vidējiem uzņēmējiem:
Jā
Ietekmes apraksts
Regulējums samazina administratīvo slogu zvejniekiem, kas zvejo nēģus Salacas upes nēģu tačos Nr. 1, Nr. 2 un Nr. 3.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	mazie uzņēmumi
	palielinās
Vērtības nozīme:
	16,71
EUR/h
	0,50
h
	3
persona
	1,0
reizes
	25,07
	Administratīvās izmaksas aprēķinātas saskaņā ar Paplašinātā standarta izmaksu modeļa (SCM) metodiku, izmantojot Centrālās statistikas pārvaldes publicētās 2025. gada vidējās vienas stundas darbaspēka izmaksas zivsaimniecībā (16,71 eiro/st.). Izmaksas saistītas ar trīs uzņēmumu zvejas rīka pārvietošanas fakta reģistrēšanu LZIKIS.

	Kopā
	25,07
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Noteikumu projekta īstenošanai nav nepieciešams sagatavot vai grozīt citus ārējos normatīvos aktus.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Konsultatīvā padome
Saite uz sabiedrības līdzdalības rezultātiem
https://tapportals.mk.gov.lv/public_participation/96b17cb1-d586-4981-885c-b66eb9b7a09d
6.3. Sabiedrības līdzdalības rezultāti
Noteikumu projekts saskaņots ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi.
Noteikumu projekts no 2026. gada 1. līdz 15. septembrim bija publicēts Tiesību aktu projektu publiskās apspriešanas vietnē sabiedrības līdzdalībai. Noteiktajā termiņā par noteikumu projektu netika saņemti ne iebildumi, ne priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Noteikumu projekta īstenošanai nav nepieciešams veidot jaunas institucionālās funkcijas un papildu amata vietas vai piešķirt papildu valsts budžeta finansējumu. Noteikumu projektā paredzētā murdu pārvietošanas fakts tiek reģistrēts, izmantojot LZIKIS esošo funkcionalitāti. Vienlaikus tiek samazināts ZM, BIOR un VARAM administratīvais slogs, jo vairs nav nepieciešams katrā konkrētā gadījumā īstenot atsevišķu administratīvu procesu.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

